Source: http://docplayer.fi/24376749-Urakka-alueiden-kesahoidon-tehtavakortit.html
Timestamp: 2018-12-17 17:40:45+00:00
Document Index: 20324725

Matched Legal Cases: ['kko ', 'kko ', 'kko ', 'kko ', 'kko ', 'kko ']

1 URAKKA-ALUEIDEN KESÄHOIDON TEHTÄVÄKORTIT Pvm. Suorite Viheralueiden puhtaanapito Nurmikoiden hoito Pensaiden ja puiden hoito Perennojen ja kevätkukkasipulien hoito Suihkualtaiden huollot
2 VIHERALUEIDEN PUHTAANAPITO Työhön kuuluu viheralueille levinneiden kulttuuri- ja luonnonroskien poistaminen ennen leikkausta. Työhön kuuluu myös rikkakasvien poisto kiveys- ja asfalttialueilta sekä mahdollisilta muilta alueilta (sepeli, kivituhka yms.). Työ sisältää siivottujen roskien ym. jätteiden poiskuljetuksen ja hävittämisen. Puhtaanapitotyöhön kuuluu myös mahdollisten eläinten raatojen poiskuljetus ja hävittäminen. Työhön kuuluu tarvittavat materiaalit sekä siirtoajo kohteeseen. Työn suoritus Puhtaanapitotyöhön on ryhdyttävä siten, että taulukossa 1 esitetyt kunnossapito/hoitoluokituksen mukaiset siisteystasot säilyvät. Työ tehdään kohteesta riippuen joko koneellisesti tai käsin. Taulukko 1. Viheralueiden siisteyden tasot. Yleisilmeeltään siisti. Kulttuuriroskien poisto ennen leikkausta. Välittömästi puhtaanapitotyön jälkeen alueiden tulee olla roskattomia ja siistejä. Puhtaanapitoon kuuluvien luonnonroskien ja lian poistaminen tulee tehdä työkohteen koon ja laadun edellyttämillä menetelmillä. Laatu todetaan silmämääräisesti. Tilaaja valvoo laatua pistokokeilla.
3 NURMIKOIDEN HOITO Työhön kuuluu hoitoluokituksen mukaisesti nurmikon leikkaus ja yksittäisten normaalista kulumisesta johtuvat alle 5 m 2 vaurioiden paikkaustyö. Työhön kuuluu lisäksi lannoitus, kalkitus, rajaus ja tarvittaessa kastelu. Hoitotyöhön kuuluu leikkaus ja viimeistelyleikkaus (trimmeröinti). Leikkausjätteen poisto ja pois vienti suoritetaan hoitoluokkien mukaan. Ennen urakan aloittamista urakoitsijan on esitettävä leikkuujätteen sijoituspaikka. Puutarhajätteen varastoiminen piha-alueilla on kielletty. Nurmialueiden puhtaanapito tehdään puhtaanapitokortin mukaisesti. Nurmikon hoitoon kuuluu tarvittavat koneet, laitteet ja siirtoajo kohteeseen sekä tarvittavat materiaalit Perusparannus ja vanhoja vaurioita korjaavat työt ovat lisälaskutustyötä, nämä työt määritellään ennen urakan aloitusta. Taulukko 1. Nurmikoiden leikkaus. Nurmikon pituus 4-7cm(A1) Viimeistelyleikkaus tehdään jokaisen nurmenleikkuun yhteydessä Häiritsevä leikkuujäte poistetaan. Nurmialueiden roskien ja muun vaarallisten aineiden keruu suoritetaan aina ennen leikkausta A3 Nurmikon pituus 4-25 cm Leikkaus ja trimmeröinti sekä tarvittava alueen raivaus. Roskat ja vaaralliset materiaalit on poistettu ennen jokaista leikkuuta. Leikkuujäte on poistettu, jos se haittaa oleellisesti alueen käyttöä ja rumentaa yleisilmettä Taulukko 2. Nurmikoiden paikkaustöiden ajoitus. Toimenpiteet tehdään, kun ulkonäköhaittoja alkaa esiintyä.
4 Leikkuujälki on tasainen ja huolellinen. Leikkuussa varmistetaan, että nurmikko kestää koneiden aiheuttaman tallauksen painumatta ja etteivät koneet aiheuta nurmikolle tai muulle kasvillisuudelle vaurioita. Lannoite ja kalkki on levitetty tasaisesti koko nurmikkoalueelle. Rajatun nurmikon reuna noudattaa suunnitelmassa määrättyjä muotoja ja irroitetut kasvijätteet on poistettu hoitoluokituksen mukaisesti. Laatu todetaan silmämääräisesti. Pituus voidaan todeta mittaamalla korren pituus. Tilaaja valvoo laatua pistokokeilla. Määrämittaus Mittayksikkö m2 Mittaustapa Määräluettelossa ilmoitetun nurmialueen pinta-ala. sisältää pensasalueet.
5 PENSAIDEN JA PUIDEN HOITO Työhön kuuluu luokituksen mukaisesti pensaiden kevätkunnostus, paikkausistutus, lannoitus ja kalkitus, kasvuston siistiminen, leikkaus, rajaus, lehtipuuhakkeen lisäys sekä rikkakasvien torjunta. Leikkaustyöhön kuuluu pensaiden siistimisleikkaus, kasvilajikohtainen hoitoleikkaus, alas-, harvennus- ja muotoonleikkaus, leikkausjätteen keräys, kuormaus sekä kuljetus ja hävittäminen. Työhön kuuluu myös kasvualustojen kattaminen lehtipuuhakkeella keväisin tarvittaessa. Pensaiden leikkaustarpeeseen, -tapaan ja ajankohtaan vaikuttaa pensaslaji ja pensaiden käyttötarkoitus. Pensaiden puhtaanapito tehdään puhtaanapitokortin mukaisesti. Työhön kuuluu tarvittavat materiaalit ja siirtoajo kohteeseen. Perusparannus ja vanhoja vaurioita korjaavat työt ovat lisälaskutustyötä, nämä työt määritellään ennen urakan aloitusta. Taulukko 1. Pensasalueiden hoitoluokitus Rajaukset erottavat selkeästi alueen nurmialueesta Pensaat ovat aina vapaat rikkakasveista. Leikkausjäte poistetaan välittömästi. Puiden versot poistetaan. Pensasryhmät ja yksittäiset pensaat ovat kauttaaltaan elinvoimaisessa kunnossa, muodostavat yhtenäisen kasvuston ja ovat suunnitelman mukaisia. Leikkauksia tehdään pensaiden ominaispiirteiden, elinvoimaisuuden ja edustavuuden ylläpitämiseksi. Rakenteisiin ylettyviä oksia poistetaan tarvittaessa. Näkemäalueet ja kulkuväylien esteettömyys on kunnossa. Lannoite ja kalkki levitetään tasaisesti koko pensasalueelle. Rajatun pensasryhmän reuna noudattaa määrättyjä muotoja ja irrotetut kasvijätteet on viety pois. Puiden hoitoon kuuluvat oikeaoppiset hoitoleikkaukset lajikohtaisena ajankohtana sekä kuolleiden, vaarallisten, rumentavien ja katkenneiden oksien poisto sekä runko- ja juurivesojen ja rikkakasvien poisto istutusalueelta. Hoitoon kuuluvat olemassa olevien tuentojen tarkistukset sekä tuentojen poisto. Kuolleiden puiden tilalle istutetaan uudet puut tapauskohtaisesti tilaajan kanssa tehdyllä sopimuksella. Hakkeen lisäys tehdään puidenistutusalueelle vain ennestään haketetuille istutusalueille. Kasvinsuojeluaineita (tuholaiset ja rikkakasvusto) saa käyttää vain tapauskohtaisesti tilaajan kanssa tehdyllä sopimuksella eikä lainkaan päiväkotien sekä koulujen piha-alueilla. Laatu todetaan silmämääräisesti. Tilaaja valvoo laatua pistokokeilla.
6 PERENNOJEN SEKÄ KEVÄTKUKKASIPULIEN HOITO Työhön kuuluu luokituksen mukaisesti perennojen: Kevätkunnostus, vanha kasvusto poistetaan, paikkausistutus (lähinnä jakotaimilla tai tarvittaessa tilaajan hankkimilla taimilla), kevät lannoitus ja kalkitus (keväällä), istutusalueiden rajaus, lehtipuuhakkeen lisäys sekä rikkakasvien torjunta. Mullan määrän tarkistus ja tarvittava lisäys. Sekä urakoitsijan on huolehdittava uusitun kasvuston kasvuun lähtö (kastelu). Kesähoitoon kuuluvat kevätsipulikukkien varsien poisto (tuleentumisen jälkeen)(virastotalo ja Jaarankartano) sekä perennojen siistiminen, kesälannoitus ja rikkakasvien poisto ja rajausten tarkistus Syyskunnostustöihin kuuluvat syyslannoitukset ja myöhään syksyllä tarvittavat talvisuojaukset. Työhön kuuluu tarvittavat materiaalit ja siirtoajo kohteeseen. Perusparannus ja uusien istutusalueiden tekeminen ovat lisälaskutustyötä, nämä työt määritellään ennen erillisurakan aloitusta. Taulukko 1. Perenna-alueiden hoitoluokitus A2 Rajaukset erottavat selkeästi alueen nurmialueesta Perenna-alueet ovat aina vapaat rikkakasveista. Leikkausjäte poistetaan välittömästi. Jätteen pois vienti. Perennaryhmät ovat kauttaaltaan elinvoimaisessa kunnossa, muodostavat yhtenäisen kasvuston ja ovat suunnitelman mukaisia. Leikkauksia tehdään perennojen kukkimisen jälkeen poistaen lakastuneet kukat ja muut epäsiisti kasvijäänteet. Lannoite ja kalkki levitetään tasaisesti koko perenna-alueelle. Rajatun perennaryhmän reuna noudattaa määrättyjä muotoja ja irrotetut kasvijätteet on viety pois. Kasvinsuojeluaineita (tuholaiset ja rikkakasvusto) saa käyttää vain tapauskohtaisesti tilaajan kanssa tehdyllä sopimuksella eikä lainkaan päiväkotien sekä koulujen piha-alueilla. Laatu todetaan silmämääräisesti. Tilaaja valvoo laatua pistokokeilla.
7 SUIHKUALTAIDEN HUOLLOT Kiimingin kiinteistöillä on kaksi suihkuallasta, toinen pieni allas sijaitsee Palvelukeskus Jaarankartanossa (patioalue) ja toinen iso maa-allas (233 m2) Kiimingin lukion nurmialueella. Kevätkunnostus Jaarankartanossa allas tyhjennetään, nostetaan ylös ja pestään huolellisesti ja asennetaan paikoilleen samoin kuin allaspumppu. Allas täytetään vedellä sekä tarkistetaan veden tulo puroelementistä että suihkusuuttimesta. Suihkun vesikaari ei saa lentää altaan reunan yli (allas tyhjenee). Lukion maa-altailla altaat tyhjennetään, nostetaan pudonneet kivet reunoille sekä pestään huolellisesti ja kaikki liete poistetaan huolellisesti (myös reunakivien ympäriltä). Puro-osuus pestään lietteestä ja sinne kuulumattomat kivet poistetaan (ei liuskekiviä). Altaan puhdistuksen jälkeen altaisiin asennetaan nostopumppu (ala-allas) ja kaksi suihkulähdepumppua muoviputkiin asennettuna. Putket kiinnitetään altaan pohjiin kivillä tiukasti kiilaten. Altaiden ollessa tyhjänä tarkistetaan allaskalvon kunto ja mahdolliset reiät paikataan. Altaat täytetään vedellä noin reunuskivien alareunaan saakka huomioiden, että puro koskineen (allaskalvo ei saisi näkyä kovin runsaasti). tarvitsee myös osuutensa vedestä. Altaissa käytetään levänestoainetta. Kesähuolto Altaiden veden määrää seurataan ja lisätään tarvittaessa sekä rankkasateiden jälkeen tarkistetaan altaiden vesitilanne (tulva). Suihkulähdepumppujen ja nostopumpun toimivuutta seurataan kesän aikana. Lukion altaat pestään ja vesi vaihdetaan, mikäli altaan vesi sameutuu liikaa. (noin kerran kesässä heinä-elokuun vaihteessa) Syyshuolto Syksyllä altaista nostetaan kaikki pumput pois. Pumput pestään ja laitetaan talvisäilöön. Altaiden vesi jätetään talvikaudeksi altaisiin. Allasalueiden kasvillisuusalueet, nurmialueet, roskat, penkit ja käytävät, mukaan lukien lukion kaarisilta, hoidetaan kuten tehtäväkorteissa on aiemmin mainittu.